<classify> Mkuu wa Idara ya Habari na Mawasiliano ya Yanga, Jerry Muro alisema jana kuwa baada ya mapumziko hayo, wachezaji watakutana na moja kwa moja kuingia kambini kwa ajili ya michezo ya kumalizia mzunguko wa kwanza wa Ligi Kuu.Tumetoa mapumziko hadi Novemba 12, wachezaji ambao hawapo timu ya taifa watarudi siku hiyo na moja kwa moja timu itaingia kambini, kwa wale ambao wapo timu ya taifa wataripoti baada ya tarehe 17, alisema Muro.Ligi Kuu ya Vodacom Tanzania Bara imesimama kwa muda kupisha maandalizi ya timu ya taifa, Taifa Stars inayojiandaa kuikabili Algeria katika michezo ya kuwania kufuzu kwa fainali za Kombe la Dunia mwaka 2018 huko Urusi.Taifa Stars ambayo imeweka kambi Afrika Kusini tangu jana itaikaribisha Algeria jijini Dar es Salaam Novemba 14 kabla ya kurudiana mjini Algiers Novemba 17 na mshindi wa jumla atafuzu hatua ya makundi kuwania tiketi ya kucheza fainali za Urusi.Ligi Kuu inatarajiwa kuendelea Desemba 12, mwaka huu, Kagera Sugar wakiikaribisha Ndanda FC, Stand United na Mwadui, Mbeya City na Mtibwa Sugar, Azam FC na Simba SC na Majimaji na Toto Africans, wakati Mgambo JKT watakuwa wenyeji wa Yanga SC na Desemba 13, JKT Ruvu wataikaribisha Prisons na Coastal Union watamenyana na African Sports.  <topic>: MICHEZO 